Kanárske ostrovy

Geografia

Rozloha je 7 447 km², počet obyvateľov (2005): 1 968 280. Metropolami ostrovov sú Santa Cruz de Tenerife a Las Palmas de Gran Canaria.
Ostrovy ležia na podmorskom morskom chrbte dlhom asi 500 km. Povrch je zväčša vrchovitý (Pico de la Cruz na ostrove Palma 2 358 m n. m., Pico de Teide na Tenerife 3 730 m n. m. – tretia najobjemnejšia sopka na Zemi).

Názov

Názov je odvodený z latinského označenia pre psa: „canis“, pretože tieto ostrovy podľa legendy strážili obrovské psy.

Administratívne členenie

Kanárske ostrovy sa administratívne členia na 2 provincie: Las Palmas a Santa Cruz de Tenerife. Každý zo siedmich hlavných ostrovov spravuje vlastná rada nazývaná cabildo insular.

El Hierro je najzápadnejší ostrov, pokrýva 268,71 km ², čo z neho robí najmenším z hlavných ostrovov s najmenšou populáciou 10 753 obyvateľstva. Ako rezervácia bol vyhlásený inštitúciou UNSECO roku 2000.
Hlavným mestom je Valverde, taktiež známe ako Ferro.

Fuerteventura je rozlohou 1 660 km ², druhým najväčším ostrovom súostrovia. Taktiež bol vyhlásený za rezerváciu UNESCO.  Populáciou 100 929 obyvateľmi. Je najstarším z ostrovov, je najviac zvetraný. Najvyšším bodom je Peak of the Bramble ktorý sa týči do výšky 807m. 
Hlavným mestom je Puerto del Rosario.
Gran Canaria má rozlohu 1 560 km². Populáciou 845,676 obyvateľov sa stáva najzaľudnenejší ostrov zo súostrovia. Hlavné mesto Las Palmas s 377 203 obyvateľmi je najzaľudnenejším mestom súostrovia a taktiež hlavným mestom súostrovia spolu s Santa Cruz de Tenerife. V strede ostrova leží Roque Nublo s výškou 1813m a Pico de las Nieves (Snežný Peak) s výškou 1949m. Jednou s najväčších turistických atrakcií sú Maspalomaské duny. 

La Geomera má rozlohu 369,76  km ² a je druhým najmenej zaľudneným ostrovom s populáciou 22 622 obyvateľmi. Geologicky patrí k najstarším ostrovom súostrovia. Hlavným mestom je San Sebastian. Nachádza sa tu národný park.

Lanzarote je najvýchodnejším ostrovom a jedným z najstarších, ako ukázali dôkazy nedávnej sopečnej činnosti. Má rozlohu 845,94 km ²  a žije tu 139 506 obyvateľov vrátane priľahlých ostrovčekov. 
Hlavným mestom je Arrecife s počtom obyvateľov 56 834.

Súostrovie Chinijo
Do súostrovia Chinijo patria ostrovčeky La Graciosa, Alegranza, Montana Clara, Roque del Este a Roque del Oeste. Súostrovie má rozlohu 40,8 km² a populáciu 658 obyvateľov ktorí žiju na ostrove La Graciosa. S rozlohou 29 km², je najmenším zaľudneným ostrovom Canarských ostrovov a hlavným ostrovom súostrovia Chinijo.

La Palma
La Palma s 86 528 obyvateľmi a rozlohou 708,32 km² je rezerváciou. Sopka Teneguia bola naposledy činná roku 1971, od vtedy na ostrove nebola žiadna známka vulkanickej činnosti. Ostrov La Palma je druhým najvyšším ostrovom s najvyšším bodom Roque de los Muchachos 2,423m. 
La Palma je hlavným mestom ostrova.

Tenerife 
Tenerife s rozlohou 2 034 km², je najrozsiahlejším ostrovom súostrovia. Populáciou 906 854 je taktiež najľudnatejším ostrovom Kanárskych, ako aj Španielskych ostrovov.
Hlavnými mestami sú  Santa Cruz de Tenerife a San Cristóbal de Laguna, taktiež domovom najstaršej univerzity Kanárskych ostrovov. Najvyšším vrchom Kanárskych ostrovov je Teide s výškou 3718 je taktiež najvyšším vrchom Španielska a svetovým kultúrnym dedičstvom UNESCO.

Dejiny

Od roku 3000 pred Kr. tu sídlili Guančovia (pozri aj Pyramídy v Güímare). Kanárske ostrovy objavili už grécki a rímski moreplavci. V staroveku boli známe ako Ostrovy šťastia (Insula Fortunatae). Pod španielskou správou sú od roku 1479. Mesto Santa Cruz de La Palma sa stalo dôležitým prístavom pre námorníkov plávajúcich do Nového sveta.

Obyvatelia

Obyvateľstvo tvorí – okrem turistov – zmes Maurov, Arabov, Španielov a černochov. Venujú sa turizmu a poľnohospodárstvu.

Ekonomika

Ekonomika je založená najmä na turistickom ruchu, pestujú sa tu aj banány a tabak. Ročne ostrovy navštívi 10 miliónov turistov.